**«Мемлекеттік мүлікті мүліктік жалдауға (жалға алуға) беру қағидаларын бекіту туралы» Қазақстан Республикасы Ұлттық экономика министрінің 2015 жылғы 17 наурыздағы № 212 бұйрығына өзгеріс енгізу туралы**

**БҰЙЫРАМЫН:**

1. «Мемлекеттік мүлікті мүліктік жалдауға (жалға алуға) беру қағидаларын бекіту туралы» Қазақстан Республикасы Ұлттық экономика министрінің  
2015 жылғы 17 наурыздағы № 212 бұйрығына (Нормативтік құқықтық актілерді мемлекеттік тіркеу тізілімінде № 10467 болып тіркелген) мынадай өзгеріс енгізілсін:

көрсетілген бұйрықпен бекітілген Мемлекеттік мүлікті мүліктік жалдауға (жалға алуға) беру қағидаларында:

49-тармақ мынадай редакцияда жазылсын:

«49. Республикалық мемлекеттік заңды тұлғалардың балансындағы объектілерді мүліктік жалдауға (жалға) беру кезінде жылдық жалдау ақысының мөлшерлемесін есептеу осы Қағидаларға 5-қосымшада бекітілген базалық мөлшерлемелер мен коэффициенттерге сәйкес айқындалады және мына формула бойынша жүзеге асырылады:

Жа = Рбм х S х Кфм х Кк х Кжд х Ко х Кқт х Кұқн,

мұнда:

Жа – республикалық мемлекеттік заңды тұлғалардың балансындағы мемлекеттік тұрғын емес қор объектілерін бір жылға жалдау ақысының мөлшерлемесі;

Рбм – 1 шаршы метр үшін жалдау ақысының базалық мөлшерлемесі, бір жылға теңгемен;

S – жалға алынатын алаң, шаршы метр;

Кфм – объектілердің функционалдық мақсатын, коммерциялық жылжымайтын мүліктің ауқымын және қызмет түрлері ескерілетін коэффициент;

Кк – тұрғын емес үй-жайдың түрі ескерілетін коэффициент;

Кжд – жайлылық дәрежесі ескерілетін коэффициент;

Ко – аумақтық орналасуы ескерілетін коэффициент;

Кқт – жалға алушының қызмет түрі ескерілетін коэффициент;

Кұқн – жалдаушының ұйымдық-құқықтық нысаны ескерілетін коэффициент.

Республикалық мемлекеттік заңды тұлғалардың балансындағы жабдықтарды, автокөлік құралдарын және басқа да тұтынылмайтын заттарды мүліктік жалдауға (жалға) беру кезінде жылдық жалдау ақысының мөлшерлемесін есептеу мына формула бойынша жүзеге асырылады:

Жа = Қ х Nam/100 х Кт,

мұнда:

Жа – жабдықтарды, көлік құралдарын және басқа да тұтынылмайтын заттарды бір жылға жалдау ақысының мөлшерлемесі;

Қ – бухгалтерлік есеп деректері бойынша жабдықтың қалдық құны.

Тозуы 100 пайыз есептелген жабдықты, көлік құралдарын және басқа да тұтынылмайтын заттарды мүліктік жалдауға (жалға) беру кезінде қалдық құны бастапқы (қалпына келтіру) құнынан 10 пайызы мөлшерінде қабылданады;

Nam – «Салық және бюджетке төленетін басқа да міндетті төлемдер туралы» Қазақстан Республикасы Кодексінің (Салық кодексі) 271-бабына сәйкес амортизацияның шекті нормалары;

Кт – төмендету коэффициенті (жабдықтардың, көлік құралдарының және басқа да тұтынылмайтын заттардың алпыс пайыздан астам тозуы кезінде – 0,8 мөлшерінде, шағын кәсіпкерлік субъектілеріне, сауда-сатып алу (делдалдық) қызметін қоспағанда, өндірістік қызметті ұйымдастыру және халыққа қызмет көрсету саласын дамыту үшін берілген кезде – 0,5 мөлшерінде қолданылады).

Республикалық мемлекеттік тұрғын емес қор объектілерін, сондай-ақ республикалық мемлекеттік заңды тұлғалардың теңгеріміндегі жабдықтарды, автокөлік құралдарын және басқа да тұтынылмайтын заттарды сағаттап мүліктік жалдауға (жалға) беру кезінде жалдау ақысын есептеу мынадай формула бойынша жүзеге асырылады:

Жс=Жа/12/К/24, мұнда:

Жс – мемлекеттік тұрғын емес қор объектілерін, мемлекеттік заңды тұлғалардың теңгеріміндегі жабдықтарды, көлік құралдарын және басқа да тұтынылмайтын заттарды бір сағатқа жалдау ақысының мөлшерлемесі;

Жа – мемлекеттік тұрғын емес қор объектілерін, мемлекеттік заңды тұлғалардың балансындағы жабдықтарды, көлік құралдарын және басқа да тұтынылмайтын заттарды бір жылға жалдау ақысының мөлшерлемесі;

К – объектілерді мүліктік жалдауға беру жүзеге асырылатын айдағы күндер саны.

Ғимараттағы үй-жайдың бір бөлігінің жалдау ақысын есептеу кезінде мүліктік жалдауға (жалға) берілетін алаңның 25 пайызы мөлшерінде осы алаңдарды жалға алушының ортақ пайдаланатын орындарға қолжетімділігін ескеру қажет.

Асхана залдары бар мемлекеттік заңды тұлғалардың қоғамдық тамақтану пункттерін мүліктік жалдауға (жалға) беру кезінде жалға беру есеп-қисабына ас блогының алаңы және қосалқы үй-жайлар енгізіледі, өйткені асхана залдарының алаңдары мүліктік жалдауға берілмейді.

Жалға алушы мемлекеттік орта білім беру ұйымдарында және техникалық және кәсіптік білім берудің білім беру бағдарламаларын іске асыратын мемлекеттік білім беру ұйымдарында қоғамдық тамақтандыруды (асхана, буфет) ұйымдастыру жөніндегі қызметтерді ұсынған кезде мүліктік жалдауға (жалға) берілетін үй-жайлардың жалдау ақысының мөлшерлемесін есептеу оқу жылы үшін жүргізіледі.

Объектілерді мүліктік жалдауға (жалға) беру кезінде коммуналдық мүлік үшін жалдау ақысының мөлшерлемесін есептеуді жалға беруші (жергілікті атқарушы орган немесе аудандық маңызы бар қала, ауыл, кент, ауылдық округ әкімінің тиісті аппараты) мәслихатпен немесе жергілікті қоғамдастық жиналысымен келісу бойынша айқындайды.

Осы тармақтың талаптары осы бұйрық қолданысқа енгізілгенге дейін жасалған мүліктік жалдау (жалға алу) шартына қолданылмайды.».

2. Қазақстан Республикасы Ұлттық экономика министрлігінің Мемлекеттік активтерді басқару саясаты департаменті Қазақстан Республикасының заңнамасында белгіленген тәртіппен осы бұйрықтың Қазақстан Республикасының Әділет министрлігінде мемлекеттік тіркелуін және оны алғаш ресми жарияланған күнінен кейін Қазақстан Республикасы Ұлттық экономика министрлігінің интернет-ресурсында орналастыруды қамтамасыз етсін.

3. Осы бұйрықтың орындалуын бақылау жетекшілік ететін Қазақстан Республикасының Ұлттық экономика вице-министріне жүктелсін.

4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |  |
| --- | --- | --- |
| **Лауазымы** |  | **Аты-жөні** |

«КЕЛІСІЛДІ»

Қазақстан Республикасының

Қаржы министрлігі